**Ally Law** (s. 11. helmikuuta 1997) on brittiläinen tubettaja, joka tunnetaan parkouraamisesta, vapaasti erilaisten rakennusten ja rakennelmien päällä kiipeilemisestä sekä lukuisten Overnight-haasteiden tekemisestä, joissa hän ja joukko hänen kavereitaan yrittää viipyä yön yli lukuisissa kaupallisissa kohteissa.

Elämäkerta
----------

### Nuoruus

Ally Law syntyi Southamptonissa, Englannissa 11. helmikuuta 1997. Hän suoritti toisen koulutusasteen tutkintoa Oasis Academy Mayfieldissä, jonka hän keskeytti vuonna 2013. Ennen parkouraamisen aloittamista 16 vuoden iässä Law on kertonut olleensa "erittäin tyytymätön elämäänsä istuessaan [hänen] makuuhuoneessaan päivästä päivään, [hänen] piti lopettaa koulunkäynti ja hänellä ei ollut lainkaan ystäviä [eikä] ollut minkäänlaista ideaa siitä mitä [hän] halusi tehdä omalla elämällään". Hän on ollut erittäin riippuvainen videopelien pelaamisesta 13-vuotiaasta lähtien.

YouTube-ura
-----------

Law loi YouTube-kanavansa joulukuussa 2014. Ensimmäisessä lataamassaan videossa hän harjoitti parkouraamista Southamptonin keskustan rakennuksien katoilla GoPro-kameran kuvaamana. Law alkoi saada paikallisen median huomiota Southern Daily Echossa stunteistaan joulukuussa 2015, kun hän kiipesi Dumpleton Towers-tornirakennuksiin Thornhillin kaupunginosassa.

Law on kiivennyt lukuisiin eri kohteisiin ympäri maailman muun muassa Melbournessa, Dubaissa, Bangkokissa ja Barcelonassa.

Murtauduttuaan Thorpe Parkiin kiivetäkseen Stealth-vuoristorataan heinäkuussa 2017 hänelle annettiin elinikäinen sisäänpääsykielto maailmanlaajuisesti kaikkiin Merlin Entertainmentin omistamiin huvipuistoihin ja viihdekohteisiin.

Tammikuussa 2018 Law murtautui yhdessä tubettaja ja BMX-pyöräilijä Ryan Taylorin kanssa kahdesti Britannian Julkkis Big Brother-taloon.

Law tekee myös "Overnight-haasteita", joissa hän ja joukko hänen kavereitaan yrittää viipyä yön yli kaupallisissa kohteissa niiden sulkemisaikojen jälkeen.

Law'n YouTube-kanava rikkoi miljoonan tilaajan rajapyykin 9. toukokuuta 2018.

### Kritiikki

Law on kerännyt kritiikkiä poliitikkojen, poliisien ja muiden viranomaisjäsenien keskuudessa hänen kiipeilystään sekä toisten tonteille murtautumisesta. Hampshire Constabulary on varoittanut häntä useaan otteeseen murtautumisista ja Dumbleton Towersien kiipeilyvideon ilmaannuttua *Daily Echo*-lehdessä, Southhamptonin kaupunginvaltuuston johtaja Simon Letts totesi että "Se on tapahtumistaan odottava tragedia kun jonkun äiti ei tulekaan näkemään hänen lastaan jouluna." Vastalauseena viranomaisten kommentteihin Law sanoo että "hän varmistaa aina sen että hän etsii poliisit sekä selittää heille mitä on tekemässä ja monissa tapauksissa poliisit ovat hyvin ymmärtäväisiä."

Puhuttuaan 9news.com.aulle Melbournessa nosturiin kiipeämisen jälkeen Law sanoi että "[hän] ei koskaan aio teeskennellä että se ei olisi vaarallista [...] Minä en koskaan aio pistää itseäni tilanteeseen mistä en ole 110-prosenttisesti luottavainen."

Kun Law ja joukko hänen kavereitaan murtautui Etihad Stadiumille syyskuussa 2017, *The Independent* piti tapausta "turvallisuuden rikkomisena."

Yksityiselämä
-------------

Law asuu edelleen Southamptonissa ja on pätevä puuseppä. Kertomansa mukaan Law on myös vegaani.

Lähteet
-------

1. 1 2  IT'S MY BIRTHDAY *youtube.com*.
2. ↑  Order of Events *oasisacademymayfield.org*.  Arkistoitu 4.11.2014. Viitattu 19.7.2018.
3. 1 2 3  VIDEO: Daredevil Ally Law climbs Southampton's Dumbleton Towers block with no safety gear *dailyecho.co.uk*.
4. ↑  GoPro POV Southampton Rooftop Parkour & Freeunning – Ally Law *youtube.com*.
5. ↑  British Daredevil Climbs 200-Metre Tall Crane In Dizzying Video *ndtv.com*.
6. ↑  CAUGHT BY POLICE IN DUBAI CLIMBING 400M CRANE! *youtube.com*.
7. ↑  CLIMBING 329M BUIILDING IN BANGKOK! CAUGHT BY SECURITY *youtube.com*.
8. ↑  EXPLORING 100M ABANDONED TOWER IN BARCELONA *youtube.com*.
9. ↑  STEALTH: The climb down.. Banned from Thorpe park for life! *youtube.com*.
10. ↑  YouTuber breaks into Celebrity Big Brother house for second time in a week *birminghammail.co.uk*.
11. ↑  Iltalehti – Tubettajat murtautuivat Britannian Big Brother -taloon ja kuvasivat salaa julkkiskilpailijoita *iltalehti.fi*.
12. ↑  WARNING STRONG LANGUAGE: YouTuber enjoys overnight stay at Aquadrome – watch the video here *dailyecho.co.uk*.
13. ↑  Socialblade: Ally Law User Statistics *socialblade.com*.
14. ↑  1 MILLION SUBSCRIBERS MADNESS! *youtube.com*.
15. ↑  Daredevil records illegal and dangerous crane climb in Melbourne's CBD *9news.com.au*.
16. ↑  Manchester City's Etihad Stadium broken into by urban free climbers in concerning security breach *independent.co.uk*.
17. ↑  We Spoke To One Of Britain's Youngest Urban Explorers *unilad.co.uk*.  Arkistoitu 22.8.2017. Viitattu 19.7.2018.
18. ↑  GOING TO COURT.. Then hitting an INSANE ROOFTOP! *youtube.com*.

Aiheesta muualla
----------------

* YouTube-kanava

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Ally Law